Here is a page extracted from Wikipedia that may contain CSS, HTML, and a lot of unformatted text.

Title: Ontuons Smetuona
Content: Ontuons Smetuona (, 1874 m. rogpjūtė 10 d. Ožolienės kaimė – 1944 m. sausė 9 d. Klīvlendė, JAV) – pėrmāsis Lietovuos prezėdėnts. Lietovuos naprėklasuomībės akta signatars.

Biuograpėjė 

Būsėmāsis prezėdėnts gėmė 1874 metās rogpjūtė 10 dėina Ožolienės kaimė.

Bėngė Taujienu pradėnė muokīkla, paskiau prėvatē muokies Okmergie ė Lėipuojuo. 1893 metās bėngė Palonguos pruogėmnazėjė, jau bova ėšlaikės egzamėnus i Žemaitiu konėgū semėnarėjė Kaunė, ale parmėslėjė ėr istuojė i Mintaujės gėmnazėjė Latvėjuo. Ėš anuos bova pašalints ož tautėnius rēkalavėmus. 1897 metās bengė Petrapėlė gėmnazėjė ėr istuojė ī Petrapėlė onėversėteta teisės fakolteta. Do karto ėš anuo bova pašalints, sojimts, trompē kalints. Muokslus bėngė 1902 metās.

Dėrba Vėlniaus Žemės bankė.

1905 m. groudė 4-5 dėinuom sodalīvava lietoviu sovažiavėmė Vėlniou.

Pėrmuojė svieta vainuos metās bova Lietoviu draugėjės nukėntiejosīms diel kara šelptė Cėntra Komėteta I vicepėrmėninks, paskiau palėka pėrmėninko.

1917 metās siejės 18-22 dėinuom dalīvava Lietoviu konferėncėjuo Vėlniou, kor bova ėšrinkts Lietovuos Tarības, vėliau valstībės tarības pėrmėninko (1917–1919). 1918 metū vasarė 16 dėina pasirašė Lietovuos Liousoma akta.

1919.04.04-1920.06.19 bova pėrmāsis Lietovuos valstībės prezėdėnts.

1921–1924 metās redagava īvairius lėidėnius. 1923 metās lapkrėstė mienesi bova kelės dėinas kalints už A. Voldemara straipsnė spausdėnėma sava redagoujamamė „Vairė“.

1923–1927 metās Lietovuos onėversėtete diestė etėka, senuovės fėluosuopėjė, lietoviu kalbuos stėlėstėka. 1926 metās – docėnts.

1926 metu groudė 17 dėinuos parversma vėins ėš glavnūju vaduovu.

1926 m. groudė 17 dėina ėšrėnkams Lietovuos prezėdėnto. Anou ėšbova lėgė 1940 metū bėrželė 15 dėinas.

1941 metās pasitraukė i Vuokītėjė, paskiau i Šveicarėjė, ont galā i JAV.

1902–1907 metās bova Lietoviu demokrataru partėjės narīs.

1920–1924 metās bova Lietoviu tautuos pažonguos partėjės vaduovs.

Lėgė 1924 metū dalīvava Lietoviu šauliū sājongas veikluo.

1924 metās vėins Lietoviu tautėninku sājongas organėzatuoriu, anuos pėrmėninks (1925–1926).

1932 metās suteikts Vītauta Dėdliuojė onėversėteta fėluosuopėjės daktara laipsnis.

Žova 1944 metū sausė 9 dėina gaisrė Klīvlendė, JAV.

Šaltėnē 

 Algirdas Banevičius „111 Lietuvos valstybės 1918–1940 politikos vėikėjai"

Smetuona
Lietovuos teisėninkā